ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660021529

ขอให้พิจารณาคืนเงินค่าโดยสารรถไฟฟ้า (BTS) ให้แก่ผู้ร้อง.....เนื่องจากผู้ร้องแจ้งว่าวันที่ 24 พฤษภาคม 2566 ช่วงเวลาประมาณก่อน 00.00 น. ผู้ร้องและบุตรสาวได้ใช้บริการรถไฟฟ้า โดยต้นทางขึ้นที่สถานีนานา ปลายทางต้องการลงที่สถานีแยก คปอ. ซึ่งอัตราค่าโดยสาร จำนวน 47 บาท (สี่สิบเจ็ดบาทถ้วน) จากนั้นผู้ร้องได้ชำระค่าโดยสารด้วยสิทธิบัตรสวัสดิการแห่งรัฐ แต่วงเงินค่าเดินทางบัตรสวัสดิการฯของผู้ร้องเหลือเพียง 42 บาท (สี่สิบสองบาทถ้วน) ผู้ร้องจึงชำระเงินค่าโดยสารที่เหลือเป็นเงินสด จำนวน 5 บาท (ห้าบาทถ้วน) ในส่วนค่าโดยสารของบุตรสาวผู้ร้องนั้นได้ชำระเป็นเงินสดตามปกติ จำนวน 47 บาท (สี่สิบเจ็ดบาทถ้วน) แต่เมื่อถึงสถานีปลายทางขาออก ช่วงเวลาประมาณก่อน 01.00 น. ไม่สามารถสอดบัตรคืนที่ช่องรับบัตรด้านหน้าของประตูอัตโนมัติได้ เจ้าหน้าที่รักษาความปลอดภัยของสถานีแยก คปอ. (ไม่ระบุรายละเอียดของเจ้าหน้าที่) แจ้งว่า จะต้องชำระเงินค่าโดยสารเพิ่มถึงจะออกได้ (ตามผู้ร้องแจ้ง) จากนั้นผู้ร้องและบุตรสาวแจ้งกับเจ้าหน้าที่เพศหญิงที่ประจำสถานีในช่วงเวลาดังกล่าว (ไม่ทราบชื่อ-นามสกุล) ว่าได้ชำระเงินค่าโดยสารทั้งหมดตั้งแต่สถานีต้นทางแล้ว แต่เจ้าหน้าที่ไม่สนใจและยืนยันให้ผู้ร้องชำระเงินเพิ่ม (ตามผู้ร้องแจ้ง) ประกอบกับผู้ร้องแจ้งว่าไม่สามารถติดต่อเจ้าหน้าที่สถานีต้นทางได้ เนื่องจากเป็นขบวนรถไฟฟ้าเที่ยวสุดท้ายในวันดังกล่าวแล้ว จึงประสงค์ให้หน่วยงานที่เกี่ยวข้องดำเนินการตรวจสอบและพิจารณาเรื่องดังกล่าว เพื่อบรรเทาความเดือดร้อนให้แก่ประชาชนต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata